Atunis

Atunis – dievas etruskų mitologijoje, deivės Turan mylimasis; atitinka graikų Adonį.Nancy Thomson de Grummond, Erika Simon. The Religion of the Etruscans, University of Texas Press, 2009, p. 57.

Aptikta Atunį vaizduojančių etruskų veidrodžių, ant jų jis vaizduojamas kaip jaunuolis ar berniukas, neretai meiliai apsikabinęs su Turan (pastaroji vaizduota vyresnė už Atunį). Carlo De Simone tokių Atunio atvaizdų priskaičiuoja šešiolika, o L. Bouke van der Meer – dvidešimt du.Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 195.

Atunio ir Turan kultas paliudytas Graviskoje (Tarkvinijos uoste). Atunio šventė buvo švenčiama liepos mėnesį.Nancy Thomson de Grummond, Erika Simon. The Religion of the Etruscans, University of Texas Press, 2009, p. 50.

 Šaltiniai 

Kategorija:Etruskų dievai